Basilius Ancyranus
Basilius Ancyranus, qui medio saeculo quarto floruit, fuit presbyter Christianus et ab anno 336 episcopus Ancyranus in Galatia, episcopatu vicissim inter rixas Christianorum ad Marcellum Ancyranum attributo. Basilius paganis Arianisque repugnavit et contra Marcellum agitavit. In Vita et Acta Basilii Presbyteri Martyris, opere metaphrastico, Basilium vexatione Flavii Claudii Iuliani adfectum, in custodiam datum, excruciatum, die 29 Iunii 362 necatum esse adseveratur; unde martyr die 22 Martii in Occidente, 1 Ianuarii ab Ecclesiis Orthodoxis commemoratur.